Tanel Veenre

Tanel Veenre (sündinud 5. mail 1977 Tallinnas) on eesti ehtekunstnik ning kaubamärgi Tanel Veenre disainer. Tanel Veenre lapsepõlvekodu oli Nõmmel, tema kunstnikutaustaga ema on pärit Põlvast ja isa on Tallinnas sündinud pillimees. Veenre kunstiõpingud said alguse Pelgulinna keskkooli kunstiklassis. 2005. aastal lõpetas ta Eesti Kunstiakadeemia ehtekunsti erialal. Juba üliõpilasena võttis ta osa näitustest ja konkurssidest. Alates 1994. aastast on Tanel Veenre töötanud ehtekunstniku[viide?] ning moe- ja reklaamifotograafina[viide?]. Aastatel 2003–2006 töötas Veenre Eesti Ekspressi moetoimetajana, 2007–2008 oli ta kultuuriajakirja Muusa peatoimetaja ning 2008. aastast Eesti Päevalehe kultuuritoimetaja ja disainikriitik. Tanel Veenre on olnud Eesti Kunstiakadeemia õppejõud (alates 2005), disainiteaduskonna professor (alates 2012). Tanel Veenre juhtimisel[viide?] on ilmunud Eesti moodi kaardistavad[viide?] raamatud „Moepiibel” (2010) ja „Kaamos” (2013). Nendest viimane tõi kaasa ka ühe mahukamatest Eesti moedisaini näitustest, mida siinmail kunagi nähtud. Tanel Veenre on kuulunud ka Kuldnõela, ERKI moeshow' ja paljude teiste mainekate konkursside žürii koosseisu ning aidanud kaasa Tallinna Moenädala toimumisele ja arendamisele. Tanel Veenre on ehtekunstnik, kelle omanäolise käekirjaga loomingut on tutvustatud ehtegaleriides üle maailma, Berliinist Bangkokini ja Amsterdamist Santiagoni. Ta on oma loomingut esitlenud ligi 300 näitusel ja moeetendusel, õpetanud ja juhendanud töötube mitmes rahvusvahelises ülikoolis. Tanel Veenre ehteloomingut on eksponeeritud sellistes muuseumides nagu Eesti Tarbekunsti- ja Disainimuuseum, Staatliche Antikensammlung (München), Museum of Arts & Design (New York), MAK (Viin), The Montreal Museum of Fine Arts, Museum of Decorative Arts (Oslo), Designmuseum Danmark (Kopenhaagen), Design Museum (Helsingi), Rhösska Museet (Göteborg), Lithuanian Art Museum (Vilnius), Beijing Arts & Crafts Museum, Museum voor Moderne Kunst (Arnhem), Barcelona tekstiilimuuseum, Gonzalez Marti keraamikamuuseum (Valencia). 2014. aasta märtsis pääses Tanel Veenre esimese Eesti ehtekunstnikuna Itaalia Vogue'i veergudele. Mainekas väljaandes seisis: „Tanel Veenre ehted viivad su rännakule, mis algab meresügavustest, jätkub mööda korallrahusid, möödub merihobustest ning lõppeb kosmilises pilves!“ 2015. aastal olid mõned Tanel Veenre teosed välja pandud Londonis Selfridgesi kaubamaja vaateakendel. Tanel Veenre ehteloomingut esindavad tippgaleriid Platina (Stockholm), Ornamentum (Hudson NY), Biro (München), Reverso (Lissabon) ja Alice Floriano (Sao Paulo). Tanel Veenre Jewellery (TVJ) on 2014. aastal Eestis loodud moeehete bränd. Tanel Veenre Jewellery eristub jõuliselt teistest ehtemärkidest just oma looga. Bränd kutsub oma tiivulise ja kroonitud merihobuga inimesi unistama, uskuma muinasjuttudesse. Meelitab kandjaid kosmilise tolmuga tajuma universumi piiritust. Piiramatu ja pidevalt uuenev kõrvamarjade värvikaart on midagi täiesti unikaalset – vikerkaar päriselus. Kaubamärgi loomingulise vabaduse taga on Tanel Veenre kui disaineri taust kunstnikuna. Kui enamasti on kaubamärgid disainerite-ärimeeste initsiatiivist sündinud siis Tanel Veenre Jewellery kasvas välja tema kui kunstniku teekonnast. „Ma usun muinasjuttudesse, fantaasiasse ja kujutlusvõime piiritusse. Ning ma tean, et ma ei ole oma usus üksi. Olgu need ehted võtmeks igaühe sisemisse paradiisi, unistuste kuningriiki.“ – Tanel Veenre 2001 ja 2003 moevõistluse „SuperNoova“ võit professionaalide kategoorias 2010 Kristjan Raua preemia (suurtest teemadest delikaatselt ja tundlikult kõnelev autorinäitus „Ehe”) 2012 Noore kultuuritegelase preemia 2014 London Fashion Week, International Fashion Showcase, parim väljapanek ja kuraator 2014 Eesti moeelu edendaja – Moemootori tiitel 2016 Eesti Vabariigi kultuuripreemia 2019 Kuldnõel ja sama aasta publiku lemmiku auhind Tanel Veenre on öelnud: „Auhindadest ma ei unista. See on asi, mis ei mõjuta sinu elu mitte kuidagi. Võibolla annab see väikese pinna virvenduse. /.../ Igapäevased unistused on aga seotud minu loominguga. Ikka on veel mingid maailmad, mida tahan edasi anda. Olen kirglikult selle sees ja see hoiab mind töös. Kui tuli sees on, tuleb seda tuld ikkagi hoida ja lükata kütet juurde. See annab elule valgust.“ Tanel Veenre elukaaslane oli pikka aega moekunstnik Aldo Järvsoo. Saarniit, Krista (25. mai 2015). "EKA. Tanel Veenre". Vaadatud 08.04.2020. "Tanel Veenre". Originaali arhiivikoopia seisuga 4.02.2020. Vaadatud 08.04.2020. Raadio Elmar (18. detsember 2019). "Tanel Veenre: olen tänulik selle seljakoti eest, mille olen rännakuks kaasa saanud". Vaadatud 08.04.2020. Arbus, Silva (5. november 2014). "Tanel Veenre: Rõivas ja aksessuaarid on killud peegeldamas kandja väärtusi, unistusi, iseloomu". Vaadatud 08.04.2020. "Tanel Veenre". Originaali arhiivikoopia seisuga 11.07.2015. Vaadatud 08.04.2020. "Kuldnõela ja Hõbenõela võitjad on selgunud!". elu24.ee. 24. oktoober 2014. Vaadatud 08.04.2020. "Tallinn Design House. Tanel Veenre Jewellery". Vaadatud 08.04.2020. "Tanel Veenre. Sinihabe". Eesti Tarbekunsti- ja Disainimuuseum. Vaadatud 11. oktoobril 2023. "Neuer Schmuck für die Götter". www.hwk-muenchen.de (saksa). 19. august 2015. Originaali arhiivikoopia seisuga 30. oktoober 2023. Vaadatud 11. oktoobril 2023. ERR (5. märts 2014). "Laupäeval avatakse rahvusvaheline suurnäitus „From the Coolest Corner – Põhjamaade uus ehe"". ERR. Vaadatud 11. oktoobril 2023. Doornbusch, Esther (15. jaanuar 2020). "Body Control". Hedendaagse sieraden (hollandi). Vaadatud 11. oktoobril 2023. ERR (29. aprill 2016). "Tanel Veenre avas Hispaanias isikunäituse". ERR. Vaadatud 11. oktoobril 2023. "Tanel Veenre murrab kaunite ja üllatavate ehetega laia maailma". err.ee. 7. mai 2014. Vaadatud 08.04.2020. Fischer, Kurt von (2001). Tanel. Oxford Music Online. Oxford University Press. "Artists | Platina Stockholm AB | Sweden". Mysite (inglise). Vaadatud 12. oktoobril 2023. "Tanel Veenre - Artists - Ornamentum Gallery, contemporary jewelry". www.ornamentumgallery.com (inglise). Vaadatud 12. oktoobril 2023. "Tanel Veenre". Galeria Reverso (Ameerika inglise). Vaadatud 12. oktoobril 2023. "Tanel Veenre | galeriaalicefloriano". en.alicefloriano.com. Vaadatud 12. oktoobril 2023. "Tanel Veenre Jewellery. Kingdom of Dreams". Originaali arhiivikoopia seisuga 16.04.2020. Vaadatud 08.04.2020. Strauss, Veiko (14. detsember 2017). "Tanel Veenre: emotsionaalne kunstnik, sihikindel ärimees". Originaali arhiivikoopia seisuga 11.08.2020. Vaadatud 08.04.2020. Sild, Ivar (7. aprill 2003). "Tanel Veenre: "Kindlasti polnud võit kalkuleeritud!"". ohtuleht.ee. Vaadatud 08.04.2020. Laks, Tiiu (8. mai 2010). "Eesti Päevalehe toimetaja Tanel Veenre sai väärika Kristjan Raua nimelise preemia". epl.delfi.ee. Vaadatud 08.04.2020. Lamp, Berit-Helena (8. juuni 2012). "Presidendi noore kultuuritegelase preemia saab Tanel Veenre". postimees.ee. Vaadatud 08.04.2020. Garrie, Adam (16. veebruar 2014). "Estonian fashion in London: more fashionable than ever". Vaadatud 08.04.2020. Kompus, Meelis (11. veebruar 2016). "Riikliku kultuuri elutööpreemia laureaadid on Jaan Kaplinski, Ülo Vilimaa ja Veljo Kaasik". Originaali arhiivikoopia seisuga 13.10.2017. Vaadatud 08.04.2020. "Kuldnõelaga pärjati Tanel Veenre". err.ee. 16. oktoober 2019. Vaadatud 08.04.2020.